Sentimeter

Sentimeter (simbol: cm)  yang merupakan sebahagian sistem metrik ialah unit untuk jarak yang sama dengan satu peratus meter. Meter ialah unit asas untuk jarak dalam Unit Sistem Antarabangsa (SI), manakala sentimeter ialah unit asas dalam sistem unit sentimeter-gram-saat. Padanan untuk unit keluasan ialah sentimeter persegi, manakala padanan untuk isi padu ialah sentimeter padu.

milimeter << sentimeter << desimeter << meter << kilometer

Padanan dengan unit jarak yang lain
1 sentimeter adalah sama dengan:
 0.01 meter, dan boleh diwakili dengan 1 E-2 m (1 meter sama dengan 100 sentimeter)
 lebih kurang 0.3937 inci (1 inci sama dengan 2.54 sentimeter)

1 sentimeter padu adalah sama dengan 1 mililiter di bawah sistem unit SI.

Penggunaan antarabangsa
Selain daripada penggunaannya untuk mengukur jarak, sentimeter kekadang juga digunakan untuk mengukur jumlah hujan melalui tolok hujan.

Simbol Unikod
Untuk memastikan keserasian dengan askara Cina, Jepun, dan Korea (CJK), Unikod mempunyai simbol yang berikut:
 sentimeter (㎝) - kod 339D
 sentimeter persegi (㎠) - kod 33A0
 sentimeter padu (㎤) - kod 33A4

Bagaimanapun, kod ini hanya berguna untuk fon-fon lebar tetap Asia Timur CJK disebabkan saiznya adalah sama dengan satu askara Cina.

Lihat juga
 1 E-2 m 
 SI
 Awalan SI
 Sistem metrik
 Peringkat magnitud
 Penukaran unit untuk pembandingan dengan unit jarak yang lain

Rujukan
 CJK Petikan keserasian daripada Piawai Unikod, Versi 4.1.

Kategori: Unit jarak